अनुबंध खत्म होने के बाद भी दौड़ रही की अवैध बसें
नवरात्र 28 मार्च से, अवैध वाहनों से होगा राजस्व का नुकसान
भास्करसंवाददाता | बाड़ी
देवीनवरात्र आने वाले हैं। इसके साथ ही देश में ख्याति प्राप्त कैलामाता मन्दिर पर लगने वाला वार्षिक मेला भी रहा है। जिसमें एक माह तक राजस्थान रोडवेज की बसों से करोड़ों की आय होती है। मगर इसका अवैध तथा डग्गेमार वाहन रोडवेज को बड़ा नुकसान करने को तैयार है। हिन्दू पंचांग के अनुसार नवरात्र 28 मार्च से शुरू होने जा रहे हैं। मगर कैलामाता के मंदिरों के लिए भक्तों की भीड़ 17 18 मार्च से ही शुरू हो जाएगी। मेले में यात्री भार इतना अधिक होता है कि यात्रियों को मंदिर तक पहुंचाने के लिए समूचे राजस्थान से रोडवेज की बसों को मंगा कर बाड़ी-धौलपुर, ग्वालियर, आगरा आदि से संचालित किया जाता है। यात्रियों के लिए कभी कभी तो एक बस के दो-दो फेरे भी बाड़ी से कैलादेवी के लिए लगवाए जाते हैं। रोडवेज के धौलपुर मुख्य प्रबन्धक लल्लूराम मीणा की सेवानिवृत्ति में कुछ समय ही शेष है। इसलिए नियमानुसार इनके अधिकार सीज कर दिए गए हैं। और ये अधिकर हिंडौन डिपो के मुख्य प्रबंधक पंकज बंसल को दे दिए हैं। मुख्य प्रबंधक बंसल ने बताया कि मेले में यात्रियों की सुविधाओं के लिए व्यवस्थाएं दुरुस्त की जा रही हैं। इसके लिए खराब पड़ी बसों को ठीक कर वापस रोड पर लाया जा रहा है। धौलपुर डिपो की व्यवस्थाएं मुख्य प्रबंधक मीणा को ही देखनी है। इसके लिए कार्यालय तथा कार्यशाला में लगे हुए अतिरिक्त कार्मिकों को हटा कर बसों पर लगा दिया गया है। क्षेत्र में इन दिनों डग्गेमार तथा अवैध वाहनों का चलन तेजी से बढ़ रहा है। इसे रोकने के लिए रोडवेज, पुलिस या प्रशासन ने कोई भी कार्यवाही नहीं की है और ना ही कोई उम्मीद है। इसलिए रोडवेज का घाटा बढ़ता जा रहा है। क्योंकि अवैध बस ऑपरेटर कम किराया लेकर यात्रियों को ले जा रहे हैं।
अधिकारियोंकी लापरवाही से रोडवेज के राजस्व को हो रहा घाटा: जिलेमें रोडवेज की नकली बसें चल रही हैं। हालांकि ये कुछ अटपटा लगता है कि कुछ दिनों पूर्व रोडवेज से अनुबंधित बसों से अनुबंध खत्म होने के बाद भी यहां दौड़ रही हैं। ये बसें हर ओर से रोडवेज की बसें नजर आती हैं। क्योंकि इनका कलर या रोडवेज बसों के अंदर लिए नंबर नहीं हटाए गए हैं। इसी प्रकार भरतपुर धौलपुर के बीच में भी रोडवेज की नकली बसें संचालित हैं। ऐसी ही एक बस सरमथुरा और बाड़ी के बीच कई चक्कर लगा रही हैं। जिसका कलर रोडवेज की तरह है। यदि इनको रोकने का प्रयास नहीं किया गया तो नवरात्र में रोडवेज का राजस्व घाटा आना स्वाभाविक है।
बाड़ीमें रहती है बुकिंग बंद
बाड़ीमें सुबह पांच बजे से जयपुर के लिए हिन्डौन डिपो की बस जाती है। इसके अलावा और भी कई बसें जयपुर जाती हैं, लेकिन बुकिंग बंद रहती है। इसलिए इस समय पर भी डग्गेमार वाहन सक्रिय हो गए हैं। जो यात्रियों को कम किराए का लालच देकर अवैध रूप से ले जा रहे हैं। रोडवेज प्रबन्धक ने काफी समय से लगे बुकिंग में रामदुलारे शर्मा को हटा देने से व्यवस्थाएं गड़बड़ा गई हैं। यहां की बुकिंग केवल एक व्यक्ति के भरोसे चल रही है।
hin_Deva hin_Deva bho_Deva hin_Deva hin_Deva hin_Deva hin_Deva